wickkiey/tamil-wikipedia-chunked huggingface dataset:
# ஜி. தனஞ்சயன்

## கல்வியும் பணியும்

ஜி. தனஞ்சயன் மும்பை பல்கலைக்கழகத்தின் சிடன்ஹாம் மேலாண்மை நிறுவனமான சிம்ஸ்ரீயில் (1991 ஆண்டு பிரிவு) எம்பிஏ பட்டம் பெற்றார். மேலும் இந்திய திரைப்படத் துறை குறித்து ஆய்வை செய்து மும்பை பல்கலைக்கழகத்தில் 2019 மார்ச்சில் முனைவர் பட்டம் பெற்றார்.  
இவர் ஏசியன் பெயிண்ட்ஸ் லிமிடெட், கன்சாய் நெரோலாக் பெயிண்ட்ஸ், சரிகம, பாரதி ஏர்டெல், வோடபோன் ஆகியவற்றில் 15 ஆண்டுகளுக்கும் மேலாக பணியாற்றினார். 2006 ஏப்ரலில் மோசர் பேர் என்டர்டெயின்மென்ட்டின் இரண்டு நிறுவன உறுப்பினர்களில் ஒருவராக தனஞ்சயன் இருந்தார். பின்னர் ஹோம் வீடியோ பிசினஸ் நிறுவனத்தின் தலைமை இயக்க அதிகாரியாக இருந்தார், பின்னர் திரைப்பட வணிகத்தின் தலைமை நிர்வாக அதிகாரியாக இருந்தார்.  
மோசர் பேர் என்ற பதாகையின் கீழ், இந்தி, தமிழ், தெலுங்கு, கன்னடம், மலையாளம், பெங்காலி, மராத்தி, குஜராத்தி, பஞ்சாபி உள்ளிட்ட பத்து மொழிகளில் 10,000க்கும் மேற்பட்ட திரைப்படங்களின் பதிப்புரிமை/சந்தைப்படுத்தல் உரிமைகளை பெற்றார். இது பொதுவாக மிகக் குறைந்த விலைக்கு விற்கப்படும் திருட்டு குறுவட்டுப் (திருட்டு சி.டி) பிரதிகளுடன் போட்டியிட்டது.  
இந்தியா முழுவதும் உள்ள பல்வேறு திரைப்படக் கல்வி நிறுவனங்களின் மாணவர்களுடன் தொடர்புகொள்வதில் இவர் கணிசமான நேரத்தை செலவிடுகிறார். இவர் ஐஐடி, என்ஐடி மற்றும் பிற மேலாண்மை நிறுவனங்களில் திரைப்பட வணிகம் குறித்து உரைகளை நிகழ்தியுள்ளார். திரைப்பட வணிகம், மேலாண்மை மற்றும் பல தலைப்புகளில் பேச பல்வேறு அமைப்புகள் மற்றும் நிகழ்ச்சிகளுக்கு இவர் அழைக்கப்படுகிறார்.  
புகழ்பெற்ற திரைப்படப் படைப்பாளிகள் குறித்த ஆவணப்படங்களையும் இவர் எடுத்துள்ளார். தயாரிப்பாளர்-இயக்குநர்-எழுத்தாளர் பஞ்சு அருணாச்சலம் பற்றிய இவரது முதல் ஆவணப்படமான 'எ கிரியேட்டர் வித் மிடாஸ் டச்' கோவாவில் (2016) நடந்த சர்வதேச திரைப்பட விழாவின் இந்திய பனோரமாவில் திரையிடப்பட்டது. இது பரவலான பாராட்டைப் பெற்றது. புகழ்பெற்ற இயக்குநர் கிருஷ்ணன்-பஞ்சு பற்றிய இவரது இரண்டாவது ஆவணப்படம் மும்பை சர்வதேச திரைப்பட விழாவில் (2017) திரையிடப்பட்டு விமர்சன ரீதியான பாராட்டைப் பெற்றது.  
2023 ஆம் ஆண்டு பாடலாசிரியரும் திரைக்கதை எழுத்தாளருமான மதன் கார்க்கியுடன் தனஞ்சயன் இணைந்து, திறமையான திரைக்கதை எழுத்தாளர்களுக்கு உதவுவதற்காக, படப்பிடிப்புக்குத் தயாராக உள்ள திரைக்கதை வங்கியான ஸ்கிரிப்டிக் என்ற முன்னோடித் திட்டத்தைத் தொடங்கினார்.
# ஜி. தனஞ்சயன்

## கல்வியும் பணியும்

### திரைப்படத் தயாரிப்பு

மோசர் பேர் என்டர்டெயின்மென்ட்ட் பதாகையின் கீழ் இவர், இந்தியில் *சௌர்யா,* தமிழில் *வெள்ளித்தெரை* ஆகிய திரைப்படத் தயாரிப்பில் இறங்கினார். மோசர் பேர் பிறகு இந்தியில் *சங்கட் சிட்டி,* "ஹைட் & சீக்" ஆகிய படங்களையும், தமிழில் *ராமன் தேடிய சீதை*, *பூ*, *அபியும் நானும்*, *கண்டேன் காதலை*, *அவள் பெயர் தமிழரசி*, *சித்து +2* போன்ற படங்களையும், மலையாளத்தில் *கானா கண்மணி* ஆகியவற்றை இரண்டு ஆண்டுகளில் தயாரித்தார்.
# ஜி. தனஞ்சயன்

## கல்வியும் பணியும்

### திரைப்பட விநியோகம்

புளூ ஓஷன் என்டர்டெயின்மென்ட் என்ற பதாகையின் கீழ் தனஞ்சயன் 2016 இல் *ஜீரோ* திரைப்படத்தை விநியோகித்தார். மே 2017 இல், இவர் விநியோக நிறுவனமான கிரியேட்டிவ் என்டர்டெயினர்ஸ் அண்ட் டிஸ்ட்ரிபியூட்டர்சைத் தொடங்கி, வெற்றிப்படமான *இவன் தந்திரனை* விநியோகித்தார். 2018 ஆம் ஆண்டில், சமந்தா பிரபு நடித்த யூ டர்ன் படத்தை தமிழ்நாட்டில் விநியோகித்தார்.  
இவர் அண்மையில் விநியோகித்த படம் *கொலைகாரன்* இது 2019 சூன் 7 அன்று வெளியானது. 2020 இல் " *காவல்துறை உங்கள் நண்பன்*, வெளியானது. இரண்டு படங்களும் வணிக ரீதியாக வெற்றி பெற்றன.
# ஜி. தனஞ்சயன்

## கல்வியும் பணியும்

### எழுத்து வாழ்க்கை

எழுதுவதில் மிகுந்த ஆர்வம் கொண்டவரான தனஞ்சயன் தி டைம்ஸ் ஆஃப் இந்தியா, தி இந்து தமிழ், தினத்தந்தி நெக்ஸ்ட், டெக்கான் குரோனிக்கிள், இந்தியன் மேனேஜ்மென்ட், டிஎன்ஏ, இந்தியா டுடே போன்ற பல இதழ்களில் பல கட்டுரைகளை எழுதியுள்ளார். தமிழ் திரையலகம் குறித்து நூல்களையும் எழுதியுள்ளார்.
# ஜி. தனஞ்சயன்

## திரைப்படவியல்

**மோசர் பேர் என்டர்டெயின்மென்ட்டில் தயாரிப்பாளராக அல்லது இணை தயாரிப்பாளராக**  
- *வெள்ளித்திரை* (2008)
- *ராமன் தேடிய சீதை* (2008)
- *பூ* (2008)
- *அபியும் நானும்* (2008)
- *சங்கட் சிட்டி* (2009) - இந்தி
- *கானா கண்மணி* (2009) – மலையாளம்
- *கண்டேன் காதலை* (2009)
- *அவள் பெயர் தமிழரசி* (2010)
- *சித்து +2* (2010)
- *ஹைட் & சீக்* (2010) – இந்தி
- *மயிலு* (2012)  
**டிஸ்னி-யுடிவி மோஷன் பிக்சர்சில் இணை தயாரிப்பாளராக**  
- *தெய்வத்திருமகள்* (2011)
- *முரண்* (2011)
- *வேட்டை* (2012)
- *கலகலப்பு* (2012)
- *வழக்கு எண் 18/9* (2012)
- *கிராண்ட்மாஸ்டர்* (2012) – மலையாளம்
- *ஹஸ்பண்ட்ஸ் இன் கோவா* (2012) – மலையாளம்
- *முகமூடி* (2012)
- *தாண்டவம்* (2012)
- *சேட்டை* (2013)
- *தீயா வேலை செய்யணும் குமாரு* (2013)
- *இவன் வேற மாதிரி* (2013)
- *நான் சிகப்பு மனிதன்* (2014)
- *அஞ்சான்* (2014)
- *சிகரம் தொடு* (2014)
- *புறம்போக்கு என்கிற பொதுவுடமை* (2014)
- *யட்சன்* (2015)
- *இறுதிச்சுற்று* (2016)  
**தயாரிப்பாளராக - கிரியேட்டிவ் எண்டர்டெயினர்ஸ்**  
- *மிஸ்டர். சந்திரமௌலி* (2018)
- *காற்றின் மொழி* (2018)
- *கபடதாரி* (2021)  
**கூட்டுத் தயாரிப்பாளராக - இன்ஃபினிட்டி பிலிம் வென்ச்சர்ஸ்**  
- *கோடியில் ஒருவன்* (2021)
- *கொலை* (2023)
- *ரத்தம்* (2023)
- *வனமகன்* (2017)  
**விநியோகத்தராக**  
- *ஜீரோ* (2016)
- *இவன் தந்திரன்* (2017)
- *யூ டர்ன்* (2018)
- *கொலைகாரன்* (2019)
- *அசுரன்* (2019)
- *காவல்துறை உங்கள் நண்பன்* (2020)  
**எண்ணிம விநியோகத்தராக**  
- *இறுதி பக்கம்* (2021)
- *கயமை கடக்க* (2021)
- *விக்ரம்* (2022)
- *எறும்பு* (2023)  
**ஸ்டுடியோ கிரீனில் இணை தயாரிப்பாளராக**  
- *டெடி* (2021)
- *காட்டேரி* (2022)
- *தியேல்* (2022)
- *பத்து தல* (2023)
- *80இஸ் பில்டப்* (2023)
- *ரெபெல்* (2024)
- *வா வாத்தியாரே* (2024)
- *தங்கலான்* (2024)
- *கங்குவா* (2024)  
**ஆவணப்படங்கள்**  
- *எ கிரியேட்டர் வித் மிடாஸ் டச்* ( பஞ்சு அருணாசலம் பற்றிய ஆவணப்படம்)
- *தி பயனியரிங் டுயல்* ( கிருஷ்ணன்-பஞ்சு பற்றிய ஆவணப்படம்)  
**நடிகராக**  
- *மந்திரப் புன்னகை* (2010)
- *வந்தான் வென்றான்* (2011)
- *கதை திரைக்கதை வசனம் இயக்கம்* (2014)
- *இது நம்ம ஆளு* (2016)
- *உத்தரவு மகாராஜா* (2018)
- *பூமராங்* (2019)
- *கபடதாரி* (2021)
# ஜி. தனஞ்சயன்

## எழுதிய நூல்கள்

- Best of Tamil Cinema: 1931 to 2010 (2 தொகுதிகள்)
- Pride of Tamil Cinema: 1931–2013
- வெள்ளித்திரையின் வெற்றி மந்திரங்கள் (தமிழில்)
- The Art and Business of Cinema (ABC)
# ஜி. தனஞ்சயன்

## விருதுகள்

- 2015 : சிறந்த திரைப்பட நூலுக்கான தேசிய திரைப்பட விருது ( சிறப்பு குறிப்பு ) – *Best of Tamil Cinema: 1931 to 2010*
- 2017 : சிறந்த திரைப்பட விமர்சகருக்கான தேசிய திரைப்பட விருது
# செ. சிவசாமி (இபொக)

**செ. சிவசாமி** (*Sivasamy, S.*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் இராமநாதபுரம் மாவட்டம் பரமக்குடி நகரைச் சேர்ந்தவர். மதுரை, தூய மரியன்னை உயர்நிலைப் பள்ளியில் பள்ளிக்கல்வியினை பயின்றுள்ளார். மதுரை அமெரிக்கன் கல்லூரியில் கல்லூரிக் கல்வியினை முடித்துள்ளார். இந்திய பொதுவுடமைக் கட்சி அரசியல்வாதியான இவர், 1977, 1980ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தலில் இளையான்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வனேடியம் இருதெலூரைடு

**வனேடியம் இருதெலூரைடு** (*Vanadium ditelluride*) என்பது VTe<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வனேடியம் டைதெலூரைடு என்ற பெயராலும் இது அழைக்கப்படுகிறது. இச்சேர்மம் நீரில் கரையாது. சாம்பல்-கருப்பு நிறத்தில் திண்மப் பொருளாகக் காணப்படுகிறது. வனேடியம் இருதெலூரைடு சேர்மத்திற்கு எந்த பயன்பாடுகளும் இல்லை. ஆனால் நெருங்கிய தொடர்புடைய அடுக்கு இருசால்கோசனைடுகள் அதிக ஆராய்ச்சிக்கு உட்படுகின்றன. இச்சேர்மம் நன்கு ஆய்வு செய்யப்பட்ட வனேடியம் தெலூரைடு ஆகும்.
# வனேடியம் இருதெலூரைடு

## தயாரிப்பு

1000 ° செல்சியசு வெப்பநிலையில் தனிமங்கள் இரண்டையும் சேற்த்து வினைபுரியச் செய்து வனேடியம் இருதெலூரைடைத் தயாரிக்க முடியும். இந்த வினையை உருகிய உப்பிலும் நிகழ்த்த முடியும். எக்சு-கதிர் படிகவியல் ஆய்வின்படி இது காட்மியம் ஐதராக்சைடு பொதி நோக்குருவில் அடுக்கு அமைப்பைக் கொண்டுள்ளது.
# வனேடியம் இருதெலூரைடு

## பிற தெலூரைடுகள்

வனேடியம் மோனோ தெலூரைடு (VTe) சேர்மமும் அறியப்படுகிறது. (பதிவேடு எண் 29888-22-0). இது ஒரு விகிதவியலுக்கு ஒவ்வா சேர்மம் (இருதெலூரைடு போலவே) ஆகும். NiAs நோக்குருவில் வனேடியம் மோனோ தெலூரைடு படிகமாகிறது.
# சி. சபாபதி

**சி. சபாபதி** (*C. Sabapathy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் அரூர் பகுதியினைச் சேர்ந்தவர். அரூர் அரசு உயர்நிலைப் பள்ளியில் 8ஆம் வகுப்பு வரை கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பிரமோத் குமார் சின்கா

**பிரமோத் குமார் சின்கா** {Pramod Kumar Sinha))(பிரமோத் குமார சின்கா குசுவாகா) என்பவர் பீகாரைச் சேர்ந்த ஓர் இந்திய அரசியல்வாதி மற்றும் பீகார் சட்டமன்ற உறுப்பினர் ஆவார். 2020 பீகார் சட்டப்பேரவைத் தேர்தலில் பாஜக சின்னத்தில் ரக்சவுல் சட்டமன்றத் தொகுதியில் சின்கா வெற்றி பெற்றார்.
# பிரமோத் குமார் சின்கா

## அரசியல் வாழ்க்கை

சின்கா ஐக்கிய ஜனதா தளத்தின் உறுப்பினராக இருந்தார், 2020 பீகார் சட்டமன்றத் தேர்தலுக்கு முன்பு, அவர் பாரதிய ஜனதா கட்சியில் சேர்ந்தார். பாரதிய ஜனதா கட்சியில் இணைவதற்கு முன்பு சின்கா ஐக்கிய ஜனதா தளத்தின் மாவட்டத் தலைவராகப் பணியாற்றி வந்தார். பாஜகவில் உறுப்பினராகப் பொறுப்பேற்ற பிறகு, அவர் 2020 சட்டமன்றத் தேர்தலுக்கு ரக்சவுல் சட்டமன்றத் தொகுதியில் வேட்பாளராக நிறுத்தப்பட்டார், அப்போது இருந்த சட்டமன்ற உறுப்பினர் அஜய் சிங்கிற்கு மாற்றாக சின்கா நிறுத்தப்பட்டார். சின்காவின் வேட்புமனுவுக்கு எதிர்ப்பு தெரிவித்து, அஜய் சிங்கின் ஆதரவாளர்களால் போராட்டங்களில் ஈடுபட்டனர்; சின்காவுக்கு ஆதரவாக அஜயின் வேட்புமனுவை நிராகரிப்பது குறித்த பாஜக தலைமையின் முடிவை அஜய்யின் ஆதரவாளர்கள் எதிர்த்தனர். 2022 ஆம் ஆண்டு சின்காவின் பதவிக் காலத்தில் ரக்சௌலில் ஒரு உணவு ஆய்வகம் நிறுவப்பட்டது.
# தெலூரிக்கு வெள்ளி

**தெலூரிக்கு வெள்ளி** (*Telluric silver*) என்பது ஒரு வழக்கற்றுப் போன பெயராகும். சேகரிப்பாளர்கள் மற்றும் கனிம வர்த்தகர்கள், சுரங்கத் தொழிலாளர்கள், புவியியலாளர்கள் மற்றும் பிற பயன்பாட்டுத் தொழில்களின் பிரதிநிதிகள் இதை வெள்ளியின் தெலூரைடு தாது என்கின்றனர். மேலும் இதை ஒத்த உட்கூறுகள் கொண்ட கலவையின் வேதியியல் சேர்மமாகவும் கருதுகின்றனர். தெலூரிக் வெள்ளி பின்வருவனவற்றையும் குறிக்கலாம்:
# தெலூரிக்கு வெள்ளி

## கனிமவியல்

- தெலூரிக்கு வெள்ளி அல்லது தெலூரிக்கு வெள்ளி கிளான்சு - எசைட்டு கனிமம், ஓர் அரிய தாது கனிமமான வெள்ளி தெலூரைடு. மேற்கு அல்தாயின் சுரங்கங்களில் 1829 ஆம் ஆண்டில் கண்டுபிடிக்கப்பட்டு விவரிக்கப்பட்டது.  
- தெலூரிக்கு வெள்ளி அல்லது தெலூரிக்கு வெள்ளி-தங்கக் கிளான்சு- பெட்சைட்டு, எசைட்டு கனிமத்திற்கு நெருக்கமான ஓர் அரிய தாது கனிமமாகும். வெள்ளி மற்றும் தங்கத்தின் கலவையான தெலூரைடும் ஆகும்.  
- தெலூரிக்கு வெள்ளி (அரிதானது) அல்லது தெலூரிக் வெள்ளி கிளான்சு - சில்வனைட்டு ,தங்கம் மற்றும் வெள்ளி தெலூரைடு கலந்த ஓர் அரிய தாது கனிமம். முதன்முதலில் டிரான்சில்வேனியாவில் கண்டுபிடிக்கப்பட்டு விவரிக்கப்பட்டது. மேலும் கண்டுபிடிக்கப்பட்ட இடத்தின் பெயரிடப்பட்டது  
- தெலூரிக்கு வெள்ளி (அரிதானது) அல்லது தெலூரிக்கு வெள்ளி பிளெண்டு- எம்பிரெசைட்டு, ஓர் அரிய தாது கனிமம். இந்த கலவையில் வெள்ளி தெலூரைடும் உள்ளது. 1914 ஆம் ஆண்டு கொலராடோவின் எம்பிரசு இயோசபின் சுரங்கத்தில் கண்டுபிடிக்கப்பட்டு விவரிக்கப்பட்டது.  
- தெலூரிக்கு வெள்ளி (அரிதானது) - சுடூயட்சைட்டு, அரிய தாது கனிமமான இதில் வெள்ளி தெலூரைடும் உள்ளது. 1951 ஆம் ஆண்டு சாகாரம்பே சுரங்கத்திலிருந்து (ருமேனியா) ஓர் அருங்காட்சியக கனிம மாதிரியைப் பயன்படுத்தி கண்டுபிடிக்கப்பட்டு விவரிக்கப்பட்டது.
# தெலூரிக்கு வெள்ளி

## வேதியியலில்

- தெலூரிக்கு வெள்ளி - வெள்ளி தெலூரைடு, வெள்ளி மற்றும் தெலூரியத்தின் இருபடி கனிமக் கலவை. AgTe என்ற மூலக்கூற்று வாய்ப்பாட்டுடன் கூடிய வெளிர் பழுப்பு நிறப் படிகங்கள், - நிபந்தனையுடன் எம்பிரெசைட்டு கனிமத்துடன் ஒத்திருக்கிறது.  
- தெலூரிக்கு வெள்ளி - வெள்ளி தெலூரைடு, வெள்ளி மற்றும் தெலூரியத்தின் இருபடி கனிமக் கலவை, Ag2Te என்ற மூலக்கூற்று வாய்ப்பாட்டுடன் கூடிய சாம்பல் அல்லது கருப்பு படிகங்கள், - நிபந்தனையுடன் எசைட்டு கனிமத்துடன் ஒத்திருக்கிறது.  
- தெலூரிக்கு வெள்ளி - பெண்டாவெள்ளி டிரைதெலூரைடு, வெள்ளி மற்றும் தெலூரியத்தின் இருபடி கனிமக் கலவை, Ag<sub>5</sub>Te<sub>3</sub> என்ற மூலக்கூற்று வாய்ப்பாட்டுடன் கூடிய கருமையான படிகங்கள், - நிபந்தனையுடன் கனிம சுடூயட்சைட்டுடன் ஒத்திருக்கிறது.
# சூரை மீன்பிடி துறைமுகம்

**சூரை மீன்பிடி துறைமுகம்** என்பது தமிழ்நாடு மாநிலத்தில் சென்னை மாவட்டத்தின் திருவொற்றியூர் பகுதியில் அமைந்துள்ள சூரை மீன்களுக்கான ஒரு மீன்பிடி துறைமுகம் ஆகும்.
# சூரை மீன்பிடி துறைமுகம்

## அமைவிடம்

சூரை மீன்பிடி துறைமுகமானது, கடல் மட்டத்திலிருந்து சுமார் 27.82 மீ. உயரத்தில், என்ற புவியியல் ஆள்கூறுகள் கொண்ட திருவொற்றியூர் பகுதியில் அமையப் பெற்றுள்ளது.
# சூரை மீன்பிடி துறைமுகம்

## விவரங்கள்

இத்துறைமுகம் சுமார் ரூ.272.70 கோடி மதிப்பீட்டில் கட்டி முடிக்கப்பட்டது. இத்துறைமுகமானது, இந்தியாவிலேயே சூரை மீன்களுக்காக நிறுவப்பட்ட முதல் துறைமுகம் ஆகும். இத்துறைமுகம் 68 ஏக்கர் பரப்பில் அமைந்துள்ளது. ஆழ்கடலில் இருந்து மீனவர்கள் பிடித்து வருகின்ற சுகாதாரமான சூரை மீன்களை, வெளிநாடுகளுக்கு மீன்களின் தரம் குறையாமல் ஏற்றுமதி செய்ய, இத்துறைமுகம் உதவுகிறது.
# அலுமினியம் தெலூரைடு

**அலுமினியம் தெலூரைடு** (*Aluminium telluride*) என்பது Al<sub>2</sub>Te<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அலுமினியமும் தெலூரியமும் சேர்ந்து இச்சேர்மம் உருவாகிறது.
# அலுமினியம் தெலூரைடு

## தயாரிப்பு

1,000 °செல்சியசு வெப்பநிலையில் (1,270 கெல்வின்; 1,830 °பாரங்கீட்டு) அலுமினியம் உலோகத்தை தனிம தெலூரியத்துடன் நேரடியாகச் சேர்த்து இணைப்பதன் மூலம் அலுமினியம் தெலூரைடு சேர்மத்தை தயாரிக்கலாம்.
# அலுமினியம் தெலூரைடு

## பண்புகள்

அலுமினியம் தெலூரைடு அடர் சாம்பல் முதல் கருப்பு நிறத்தில் ஈரப்பதமான காற்றில் சிதைவடையும்.  
தூய வடிவத்தில், அலுமினியம் தெலூரைடு குறைந்தது இரண்டு கட்டங்களில் தோன்றுகிறது. ஆரஞ்சு-சிவப்பு குறைந்த வெப்பநிலை (α) மாற்றம் 720 °செல்சியசு (993 கெல்வின்; 1,328 °பாரங்கீட்டு) வெப்பநிலையில் மஞ்சள் உயர் வெப்பநிலை (β) வடிவமாக மாறுகிறது. β- வடிவத்திலிருந்து α-Al2Te3 வடிவத்திற்கு மாறுதல், இது வேறுபட்ட வெப்ப பகுப்பாய்வு மூலம் கவனிக்க முடியாத அளவுக்கு ஒரு சிறிய என்தால்பி மாற்றத்துடன் தொடர்புடையதாக உள்ளது. மாற்றப் புள்ளிக்குக் கீழே நீடித்த காய்ச்சிக்குளிரவைத்தல் செய்த பிறகு நடைபெறுகிறது. α வடிவம் ஒற்றைச்சரிவு படிக அமைப்பில் a = 13.885 Å, b = 7.189 Å, c = 4.246 Å, p = 90.21° ஆகிய அணிக்கோவை அளவுருக்களுடன் கூடுதல் மேல்கட்டமைப்புடன் படிகமாகிறது. β வடிவம் P21/c என்ற இடக்குழுவுடன் a = 7.181(1) Å, b = 12.848(3) Å, c = 14.167(3) Å, மற்றும் b= 90.04(2)° என்ற அணிக்கோவை அளவுருக்களுடன் கூடிய ஒற்றைச்சரிவு படிக அமைப்பில் படிகமாகிறது. இந்த வடிவம் ஒரு தனி கட்டமைப்பு வகையைக் குறிக்கிறது. தெலூரியம் அணுக்கள் (001) தளத்திற்கு இணையாக ஓர் அறுகோண அடர்த்தியான பொதியை உருவாக்குகின்றன; நான்முகி காலியிடங்களில் மூன்றில் ஒரு பங்கு அலுமினியம் அணுக்களால் ஆக்கிரமிக்கப்பட்டுள்ளன. இதன் மூலம் நான்முகி காலியிடங்கள் ஓர் அடுக்கு அமைப்பு உருவாகும் வகையில் ஆக்கிரமிக்கின்றன. சில ஆதாரங்கள் குறைபாடுள்ள வூர்ட்சைட் வகையின் மற்றொரு வடிவத்தையும் தெரிவிக்கின்றன.
# அலுமினியம் தெலூரைடு

## பயன்கள்

அலுமினியம் தெலூரைடு குறைக்கடத்தித் தொழிலில் பயன்படுத்தப்படுகிறது.  
: Al<sub>2</sub>Te<sub>3</sub> + 6 HCl -> 3 H<sub>2</sub>Te + 2 AlCl<sub>3</sub>
# பரமசிவன் பாத்திமா

**பரமசிவன் பாத்திமா** (*Paramasivan Fathima*) இசக்கி கார்வண்ணன் இலட்சுமி கிரியேஷன்சு நிறுவனத்தின் பேரில் எழுதி, இயக்கி, தயாரித்து வெளியிட இருக்கும் தமிழ் திரைப்படம் ஆகும். இத்திரைப்படத்தில் எம். எசு.பாசுகர், மனோஜ் குமார், சிறீரஞ்சனி, அதிரா, அருள்தாஸ், கூல் சுரேஷ், காதல் சுகுமார்,<nowiki/>உள்ளிட்டப் பலர் துணை வேடங்களில் நடிக்க விமலும் சாயாதேவியும் முக்கிய வேடங்களில் நடித்துள்ளனர்.  
*பரமசிவன் பாத்திமா* ஜூன் 6, 2025 அன்று திரையரங்குகளில் வெளியானது.
# பரமசிவன் பாத்திமா

## நடிகர்கள்

- விமல்
- சாயாதேவி
- எம்.எஸ். பாஸ்கர்
- மனோஜ் குமார்
- ஸ்ரீரஞ்சனி
- அதிரா
- அருள்தாஸ்
- அருமை சுரேஷ்
- காதல் சுகுமார்
- வீரசமர்
# பரமசிவன் பாத்திமா

## தயாரிப்பு

நவம்பர் 30, 2024 அன்று, விமல் தனது 34வது படமான *பரமசிவன் பாத்திமாவை* சுவர் விளம்பர பதாகையினை வெளியிட்டு அறிவித்தார். *தமிழ் குடிமகன்* (2023) திரைப்படத்தை இயக்கிய இசக்கி கார்வண்ணன் இத்திரைப்படத்தினை எழுதி, இயக்கி, தயாரிக்கின்றார். இந்தப் படத்தை கார்வண்ணன் தனது லட்சுமி கிரியேஷன்சு நிறுவனத்தின் கீழ் தயாரித்துள்ளார். சாயாதேவி கதாநாயகியாக நடிக்க, எம். எசு. பாசுகர், மனோஜ் குமார், சிறீரஞ்சனி, அதிரா, அருள்தாஸ், கூல் சுரேஷ், காதல் சுகுமார், வீரசமர் உள்ளிட்டப் பலர் துணை வேடங்களில் நடித்துள்ளனர். திரைபப்டத்தின் ஒளிப்பதிவாளராக மைனா சுகுமாரும், இசையமைப்பாளராகத் தீபன் சக்ரவர்த்தியும் படத்தொகுப்பாளராக புவனும் பணியாற்றுகின்றனர். இந்த படத்தின் குறுப்படக் காட்சியினை மார்ச் 14, 2025 அன்று நாம் தமிழர் கட்சித் தலைவர் சீமானும் தமிழக பாஜகவின் முன்னாள் மாநிலத் தலைவர் கே. அண்ணாமலையும் வெளியிட்டனர்.
# பரமசிவன் பாத்திமா

## இசை

இந்தப் படத்திற்கு தீபன் சக்ரவர்த்தி இசையமைத்துள்ளார். இப்படத்தின் தனிப்பாடலான "நா மல்லி" 9 மே 2025 அன்று வெளியிடப்பட்டது. வெளியீட்டுக்கு முந்தைய இசை வெளியீட்டு விழா நிகழ்வு 26 மே 2025 அன்று சென்னையில் நடைபெற்றது. இதைத் தொடர்ந்து மீதமுள்ள 4 பாடல்களைக் கொண்ட முழு ஒலித் தொகுப்பு வெளியிடப்பட்டது.
# பரமசிவன் பாத்திமா

## வெளியீடு

*பரமசிவன் பாத்திமா* திரைப்படத்தினை சூன் 6, 2025 அன்று திரையரங்குகளில் வெளியானது.
# பரமசிவன் பாத்திமா

## விமர்சனம்

தினத்தந்தி வலைதளத்தில் வந்த விமர்சனத்தில் "பிரச்சினைக்குரிய கதைக்களத்தில் படத்தை இயக்கி, மதரீதியான பாகுபாடுகள் இன்னும் இருக்கத்தான் செய்கிறது என்ற கருத்தை சமரசமின்றி சொல்லி தீர்த்துள்ளார், இயக்குனர் இசக்கி கார்வண்ணன். பரமசிவன் பாத்திமா - சர்ச்சை நிச்சயம்" என்று எழுதினர்.
# இசக்கி கார்வண்ணன்

**இசக்கி கார்வண்ணன்** (*Esakki Karvannan*) என்பவர் இந்திய திரைப்பட இயக்குநர் ஆவார். இவர் தமிழ் மொழி படங்களை இயக்கியுள்ளார். இவர் காதல் திரைப்டமான *பகரி* (2016) மூலம் புகழ் பெற்றார். மேலும் *பெட்டிக்கடை* (2019) *தமிழ்க்குடிமகன்* (2023) உள்ளிட்ட திரைப்படங்களையும் தயாரித்துள்ளார்.
# இசக்கி கார்வண்ணன்

## திரைத்துறையில்

இசக்கி கார்வண்ணன் இயக்குநராக அறிமுகமான திரைப்படம் *பகிரி* (2016). இது தமிழ்நாட்டில் விவசாயிகளின் அவல நிலையைப் பற்றிப் பேசிய படம். படத்தின் தலைப்பு வாட்சப்பிற்கான ஒலிபெயர்ப்பு மொழிபெயர்ப்பாகும். இது கதைக்களத்தின் குறிப்பிடத்தக்க பகுதியாக அமைந்தது. இந்தப் படம் கலவையான விமர்சனங்களைப் பெற்றது. *தி டைம்ஸ் ஆஃப் இந்தியா* இந்தத் திரைப்படத்திற்கு ஐந்து நட்சத்திரங்களுக்கு இரண்டு மதிப்பீட்டை வழங்கியது. மேலும் "விவசாயிகள் தண்ணீருக்காகப் போராடும் நேரத்தில், இந்தப் படம் ஒரு தவறவிட்ட வாய்ப்பாக உணர்கிறது" என்று கூறியது. *டெக்கான் குரோனிக்கிள்* இதே மதிப்பீட்டை வழங்கியது. "இறுதியில், 'சாமானிய மக்களின் துயரங்கள்' என்ற கருத்துக்கு *பகிரி* ஒரு புதிய திருப்பம் என்றும் நகைச்சுவையில் இத்திரைப்படம் ஏற்படுத்தியிருக்கக்கூடிய தாக்கத்தை குறைமதிப்பிற்கு உட்படுத்துகிறது" என்று எழுதியது. சமுத்திரக்கனி கதாநாயகனாக நடித்த இவரது இரண்டாவது படமான *பெட்டிக்கடை* (2019), குழந்தைகளின் வாழ்க்கையின் ஆரம்பத்திலேயே நல்ல செயல்களைக் கற்பிக்க வேண்டும் என்பதை வலியுறுத்தும் செய்தியைக் கொண்டிருந்தது. *தி நியூ இந்தியன் எக்சுபிரசின்* விமர்சகர் இது "பிற்போக்குத்தனமான கருத்துக்கள் நிறைந்த சிறிய படம்" என்று குறிப்பிட்டார்.  
இவரது அடுத்த வெளியீடான *தமிழ்க்குடிமகன்* (2023) திரைப்படத்தில் சேரன் முக்கிய வேடத்தில் நடித்தார். படம் வெளியாவதற்கு முன்பு, கார்வண்ணன் இந்த படம் தமிழ் கலாச்சாரம் குறித்த விவாதங்களை உருவாக்கும் என்று நம்புவதாகத் தெரிவித்தார்.
# இசக்கி கார்வண்ணன்

## திரைப்படவியல்

| ஆண்டு | திரைப்படம் | குறிப்பு |
| --- | --- | --- |
| 2016 | *பகரி* |  |
| 2019 | *பெட்டிக்கடை* |  |
| 2023 | *தமிழ்க்குடிமகன்* |  |
| 2025 |  |  |
# படிமம்:Dinosaurmovieposter.jpg

## Summary

Poster for the 2000 movie, Dinosaur.
# படிமம்:Dinosaurmovieposter.jpg

## Fair use in *டைனோசர் (திரைப்படம்)*

Though this image is subject to copyright, its use is covered by the U.S. fair use laws because:
1. It's a low resolution copy of a Film Poster / VHS or DVD Cover.
1. It doesn't limit the copyright owner's rights to sell the film in any way, in fact, it may encourage sales.
1. Because of the low resolution, copies could not be used to make illegal copies of the artwork/image.
1. The image is itself a subject of discussion in the article or used in the infobox thereof.
1. The image is significant because it was used to promoted a notable film.
# அரசூர்

**அரசூர்** என்பது தமிழ்நாட்டின் கோயம்புத்தூர் மாவட்டத்தில் உள்ள ஒரு பேரூராட்சி ஆகும்.  
ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.
# அரசூர்

## அமைவிடம்

அரசூர், கடல் மட்டத்திலிருந்து சுமார் 396.21 மீ. உயரத்தில், என்ற புவியியல் ஆள்கூறுகள் கொண்ட பகுதியில் அமையப் பெற்றுள்ளது.
# அரசூர்

## தொழில்

கோயம்புத்தூர் மாவட்டத்தில் குறு, சிறு மற்றும் நடுத்தர தொழில் நிறுவனங்களின் தொழில்நுட்ப மேம்பாட்டிற்கு, ரூ.200 கோடி செலவில், அரசூரில் அதிநவீன தொழில்நுட்ப மையம் ஒன்று நிறுவிட மத்திய குறு, சிறு மற்றும் நடுத்தர தொழில் அமைச்சகம் திட்டமிட்டுள்ளது.
# அரசூர்

## அரசியல்

அரசூர் பகுதியானது, சூலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
# கிருசுண நந்தன் பாசுவான்

**கிருசுணா நந்தன் பாசுவான்** (பிறப்பு சனவரி 5,1965) பீகாரைச் சேர்ந்த இந்திய அரசியல்வாதியும், பீகார் அரசாங்கத்தில் கரும்பு தொழில்துறை அமைச்சரும் ஆவார். இவர் பீகார் சட்டமன்ற உறுப்பினராக உள்ளார். பாசுவான் 2020 பீகார் சட்டமன்றத் தேர்தலில் பாஜக சார்பில் ஹர்சிதி தொகுதியில் போட்டியிட்டு வெற்றி பெற்றார்.
# மாந்தை கிழக்கு பிரதேச சபை

**மாந்தை கிழக்கு பிரதேச சபை** (*Manthai East Divisional Council*, MEDC) என்பது இலங்கையின் வடமாகாணத்தில் முல்லைத்தீவு மாவட்டம், மாந்தை கிழக்கு பிரதேச செயலாளர் பிரிவுக்கான உள்ளூராட்சி சபை ஆகும். சாலைகள், சுகாதாரம், வடிகால்கள், வீட்டுவசதி, நூலகங்கள், பொது பூங்காக்கள், பொழுதுபோக்கு வசதிகள் உள்ளிட்ட பல்வேறு உள்ளூர் பொது சேவைகளை வழங்குவதற்கு இந்தச் சபை பொறுப்பாகும். இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, மாந்தை கிழக்கு பிரதேச சபைக்கு 8 உறுப்பினர்கள் வட்டாரங்களில் இருந்து நேரடியாகவும், 5 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 13 உறுப்பினர்கள் தேர்ந்தெடுக்கப்படுகின்றனர்.
# மாந்தை கிழக்கு பிரதேச சபை

## வட்டாரங்கள்

26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள மாந்தை கிழக்கு பிரதேச சபையின் ஆளுகைப் பிரதேசம் 8 வட்டாரங்களாகப் பிரிக்கப்பட்டுள்ளது. மாந்தை கிழக்கு பிரதேச சபையின் கீழ் மாந்தை கிழக்கு பிரதேச செயலாளர் பிரிவின் நிருவாக எல்லைகள் உள்ளடங்குகின்றன.  
| &nbsp; | align=தமிழ்த் தேசியக் கூட்டமைப்பு (ஈபிஆர்எல்எஃப் (சுரேசு), இதக, புளொட், டெலோ, தவிகூ, ததேவிகூ) | 1,223 | 55.54% | **6** |
| --- | --- | --- | --- | --- |
| &nbsp; | align=ஐக்கிய மக்கள் சுதந்திரக் கூட்டணி (ஈபிடிபி, இசுக மற்றும் பல) | 920 | 41.78% | **3** |
| align=குடிமக்கள் முன்னணி | 56 | 2.54% | **0** |  |
| &nbsp; | align=ஐக்கிய தேசியக் கட்சி | 3 | 0.14% | **0** |
| colspan=2'செல்லுபடியான வாக்குகள்''' | **2,202** | **100.00%** | **9** |  |
| colspan=2 align= செல்லாத வாக்குகள் | 146 |  |  |  |
| colspan=2 align= மொத்த வாக்குகள் | 2,348 |  |  |  |
| colspan=2 align= பதிவு செய்யப்பட்ட வாக்குகள் | 5,578 |  |  |  |
| colspan=2 align= வாக்குவீதம் | 42.09% | } |  |  |
# மாந்தை கிழக்கு பிரதேச சபை

## வட்டாரங்கள்

### 2018 உள்ளூராட்சித் தேர்தல்கள்

2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 8 உறுப்பினர்கள் வட்டாரங்களில் இருந்து நேரடியாகவும், 5 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 13 உறுப்பினர்கள் தேர்ந்தெடுக்கப்பட்டனர்.  
| &nbsp; | align=தமிழ்த் தேசியக் கூட்டமைப்பு* | 1,836 | 42.83% | **4** | **2** | **6** |
| --- | --- | --- | --- | --- | --- | --- |
| &nbsp; | align=ஐக்கிய தேசியக் கட்சி | 1,505 | 35.11% | **4** | 0 | **4** |
| &nbsp; | align=சிறீ லங்கா சுதந்திரக் கட்சி | 523 | 12.20% | 0 | **2** | **2** |
| &nbsp; | align=ஈழ மக்கள் ஜனநாயகக் கட்சி | 192 | 4.48% | 0 | **1** | **1** |
| &nbsp; | align=தமிழர் விடுதலைக் கூட்டணி | 122 | 2.85% | 0 | 0 | 0 |
| &nbsp; | align=இலங்கை பொதுசன முன்னணி | 46 | 1.07% | 0 | 0 | 0 |
| &nbsp; | align=மக்கள் விடுதலை முன்னணி | 34 | 0.79% | 0 | 0 | 0 |
| &nbsp; | align=அகில இலங்கைத் தமிழ்க் காங்கிரஸ் | 29 | 0.68% | 0 | 0 | 0 |
| colspan=2'செல்லுபடியான வாக்குகள்''' | **4,287** | **100.00%** | **8** | **5** | **13** |  |
| colspan=2 align= செல்லாத வாக்குகள் | 49 |  |  |  |  |  |
| colspan=2 align= செலுத்தப்பட்ட மொத்த வாக்குகள் | 4,336 |  |  |  |  |  |
| colspan=2 align= பதிவு செய்யப்பட்ட வாக்காளர்கள் | 5,184 |  |  |  |  |  |
| colspan=2 align= வாக்குவீதம் | 83.64% |  |  |  |  |  |
| colspan=8 align= * <small>இதக, புளொட், டெலோ ஆகிய கட்சிகளை உள்ளடக்கியது.</small>
** <small>தவிகூ, ஈபிஆர்எல்எஃப் (சு) ஆகிய கட்சிகளை உள்ளடக்கியது.</small> | } |  |  |  |  |  |
2025 தேர்தலில் மாந்தை கிழக்கு பிரதேச சபையின் தலைவராக மகாலிங்கம் தயானந்தன் (நந்தன்கண்டல், இலங்கைத் தமிழரசுக் கட்சி), துணைத் தலைவராக ராஜ்குமார் சிந்துஜன் (சிறீ லங்கா சுதந்திரக் கட்சி) ஆகியோர் தெரிவு செய்யப்பட்டனர்.  
| &nbsp; | align=இலங்கைத் தமிழரசுக் கட்சி | 1,364 | 29.52% | **4** | 0 | **4** |
| --- | --- | --- | --- | --- | --- | --- |
| &nbsp; | align=ஐக்கிய மக்கள் சக்தி | 990 | 21.43% | **2** | **1** | **3** |
| &nbsp; | align=அகில இலங்கைத் தமிழ்க் காங்கிரஸ் | 808 | 17.49% | **1** | **1** | **2** |
| &nbsp; | align=தேசிய மக்கள் சக்தி | 607 | 13.14% | **1** | **1** | **2** |
| &nbsp; | align=சனநாயகத் தமிழ்த் தேசியக் கூட்டணி | 500 | 10.82% | 0 | **2** | **2** |
| align=இலங்கைத் தொழிற் கட்சி | 136 | 2.94% | 0 | 0 | 0 |  |
| &nbsp; | align=சுயேச்சைக் குழு 1 | 81 | 1.75% | 0 | 0 | 0 |
| &nbsp; | align=சுயேச்சைக் குழு 2 | 134 | 2.90% | 0 | 0 | 0 |
| colspan=2'செல்லுபடியான வாக்குகள்''' | **4,620** | **100.00%** | **8** | **5** | **13** |  |
| colspan=2 align= செல்லாத வாக்குகள் | 59 |  |  |  |  |  |
| colspan=2 align= செலுத்தப்பட்ட மொத்த வாக்குகள் | 4,679 |  |  |  |  |  |
| colspan=2 align= பதிவு செய்யப்பட்ட வாக்காளர்கள் | 6,354 |  |  |  |  |  |
| colspan=2 align= வாக்குவீதம் | 73.64% | } |  |  |  |  |
2025 தேர்தலில் மாந்தை கிழக்கு பிரதேச சபையின் தலைவராக நளினி இராசையா (இலங்கைத் தமிழரசுக் கட்சி), துணைத் தலைவராக சத்தியமூர்த்தி சத்தியவரதன் (சனநாயகத் தமிழ்த் தேசியக் கூட்டணி) ஆகியோர் தெரிவு செய்யப்பட்டனர்.
# கணியூர், கோயம்புத்தூர்

**கணியூர்** (*Kaniyur*) என்பது தமிழ்நாட்டின், கோயம்புத்தூர் மாவட்டத்தில் உள்ள ஒரு பேரூராட்சி ஆகும்.  
ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.
# கணியூர், கோயம்புத்தூர்

## அமைவிடம்

கணியூர், கடல் மட்டத்திலிருந்து சுமார் 387.35 மீ. உயரத்தில், என்ற புவியியல் ஆள்கூறுகள் கொண்ட பகுதியில் அமையப் பெற்றுள்ளது.
# கணியூர், கோயம்புத்தூர்

## போக்குவரத்து

### சாலைப் போக்குவரத்து

கணியூரின் அவிநாசி சாலையில் சுங்கச்சாவடி ஒன்று பயன்பாட்டில் உள்ளது.
# கணியூர், கோயம்புத்தூர்

## கல்வி

### கல்லூரிகள்

கணியூரில், பார்க் பொறியியல் மற்றும் தொழில்நுட்பக் கல்லூரி என்ற கல்லூரி ஒன்று நிறுவப்பட்டுள்ளது.
# கணியூர், கோயம்புத்தூர்

## அரசியல்

கணியூர் பகுதியானது, சூலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
# இரா. சக்கரபாணி

**இரா. சக்கரபாணி** (*R. Chakrapani*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் பொன்னேரியினைச் சேர்ந்தவர். வல்லூரில் பிறந்த சக்கரபாணி டி.வி.எஸ். ரெட்டி உயர்நிலைப் பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பொன்னேரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இரா. தி. கோபாலன்

**இரா. தி. கோபாலன்** (*R. T. Gopalan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் கம்பம் நகரைச் சேர்ந்தவர். இவர் மத்தியப் பிரதேசம் குவாலியரில் உள்ள சிறீ இலட்சுமி பாய் உடற்கல்வி பயிற்சி நிலையத்தில் உடற்கல்வி பயிற்சி பெற்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கம்பம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கா. கோபாலகிருஷ்ணன்

**கா. கோபாலகிருஷ்ணன்** (*K. Gopalakrishnan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் வடுகப்பட்டி கிராமத்தினைச் சேர்ந்தவர். கொடைக்கானல் அரசு உயர்நிலைப் பள்ளியில் கல்வி பயின்றுள்ளார். பின்னர் மதுரை, அமெரிக்கன் கல்லூரியில் இளநிலை அறிவியல் பட்டப்படிப்பினையும் சென்னை, அரசு சட்டக் கல்லூரியில் இளங்கலைச் சட்டப் படிப்பினையும் முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரியகுளம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பால் டப்பா

**பால் டப்பா** (*Paal Dabba,* பிறப்பு: 17 ஜனவரி 2000), சென்னையைச் சேர்ந்த ஒரு சொல்லிசைப் பாடகர், பாடலாசிரியர், நடன இயக்குனர் ஆவார். இவருடைய இயற்பெயர் அனிஷ் என்பதாகும். *170CM*, *கலாட்டா, மக்காமிஷி, ஓ மாறா* போன்ற பாடல்களுக்காக மிகவும் பிரபலமானவர்.
# பால் டப்பா

## இளமைக்காலம்

அனிஷ் சென்னையில் உள்ள புளியந்தோப்பில் பிறந்தார். பின்னர், வியாசர்பாடிக்குக் குடிபெயர்ந்தார். இசைத் துறைக்கு வருவதற்கு முன்பு இவர் ஒரு தொழில்முறை நடனக் கலைஞராக இருந்தார். Bfab என்னும் நடனக் குழுவின் ஒரு உறுப்பினராக, பல்வேறு நேரடித் தொலைக்காட்சி நிகழ்ச்சிகளில் கலந்து கொண்டார். ப்ரீசர் விவிட் ஷஃபிள் 2019 போன்ற தேசிய அளவிலான போட்டிகளிலும் வென்றார். இதன் பிறகு, சொல்லிசைப் பாடல்களைப் பாடத் தொடங்கினார். இவருக்குக் குளிர்ந்த பால் மிகவும் பிடிக்கும் என்பதால், அதையே அடிப்படையாகக் கொண்டு "பால் டப்பா" என்ற பெயரில் பாடலானார்.
# பால் டப்பா

## பாடல்கள்

| 3SHA | 2022 | தனிப்பாடல் |
| --- | --- | --- |
| ஐ. |  |  |
| ஹிஸ் நேம் இஸ் ஜான் (*துருவ நட்சத்திரம்*) | 2023 | திரைப்படம் |
| காட்டு பயபுள்ள (*Let's Get Married*) |  |  |
| 170CM | தனிப்பாடல் |  |
| SAB |  |  |
| பிஞ்ச் அண்ட் கிரிஞ்ச் | 2024 |  |
| கலாட்டா (ஆவேஷம்) | திரைப்படம் |  |
| OCB | தனிப்பாடல் |  |
| காத்து மேல |  |  |
| மக்காமிஷி (*பிரதர்*) | திரைப்படம் |  |
| God Bless U (*குட் பேட் அக்லி*) | 2025 |  |
| ஓ மாறா (ஃப்ரம் தக் லைஃப்) | } |  |
# ந. குலசேகரபாண்டியன்

**ந. குலசேகரபாண்டியன்** (*N. Kulasekara Pandian*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பத்தூர் மாவட்டம் ஆம்பூர் நகரைச் சேர்ந்தவர். ஆம்பூர், இந்து தொடக்கப் பள்ளி, திருப்பத்தூர் இராமகிருஷ்ணா உயர்நிலைப் பள்ளியில் பள்ளிக் கல்வியினை பயின்றுள்ளார். வாணியம்பாடி இசுலாமியா கல்லூரியில் கல்லூரிக் கல்வியினை முடித்துள்ளார், குலசேகரபாண்டியன். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வாணியம்பாடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அ. து. குலசேகர்

**அ. து. குலசேகர்** (*A. D. Kulasekar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் அத்திப்பாளையத்தினைச் சேர்ந்தவர். கோயம்புத்தூர் இடிக்கரை கழக உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சிங்காநல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கோ. கிருஷ்ணராஜ்

**கோ. கிருஷ்ணராஜ்** (*G. Krishnaraj*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் குகைப் பகுதியினைச் சேர்ந்தவர். சேலம், மிசன் உயர்நிலைப் பள்ளியில் பள்ளிக் கல்வியினைப் பயின்ற பின்னர், கிருஷ்ணராஜ், சேலம் அரசுக் கலைக் கல்லூரியில் இளங்கலைப் பட்டப் படிப்பினை முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சேலம்-I சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# க. கோ. கிருஷ்ணசாமி

**க. கோ. கிருஷ்ணசாமி** (*K. G. Krishnasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பத்தூர் மாவட்டம் காங்கேயம் பகுதியினைச் சேர்ந்தவர். பெரியநாயக்கன்பாளையம், இராமகிருஷ்ணா மடப் பள்ளி, திருப்பத்தூர் கெ. சுப்பிரமணிய செட்டியார் உயர்நிலைப் பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காங்கேயம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சார்பெல் மக்லூஃப்

**சார்பெல் மக்லூஃப்** (, மே 8, 1828 - டிசம்பர் 24, 1898) என்பவரது இயற்பெயர் **யூசுப் அன்துவான் மக்லூஃப்** ஆகும். இவர் தற்கால லெபனானைச் சேர்ந்த ஒரு மேரோனைட் துறவி மற்றும் குரு ஆவார். இவரது வாழ்நாளில், இவர் தனது புனிதத்தன்மைக்காகவும், கிறிஸ்தவர்கள், இஸ்லாமியர்கள் மற்றும் துருஸ் இனக்குழுவினரிடையே ஒற்றுமை வர உழைத்ததற்காகவும் அறியப்படுகின்றார்.  
லெபனானின் அன்னாயாவில் உள்ள புனித மாரோன் மடத்தில் இவரது கல்லறை உள்ளது. அங்கே மன்றாடி இவரது பரிந்துரையினால் பல புதுமைகள் நடப்பதாக நம்பப்படுகின்றது. இதனால் லெபனானில் வாழும் கிறிஸ்தவர்களிடையே இவர் "புதுமைகள் செய்யும் துறவி" என்று அறிபப்படுகின்றார். 1965 ஆம் ஆண்டு இவருக்கு அருளாளர் பட்டம் அளிக்கப்பட்டது. மேலும் 1977 ஆம் ஆண்டு திருத்தந்தை ஆறாம் பவுலால் புனிதர் பட்டம் வழங்கப்பட்டது. இவரின் விழா நாள் லத்தீன் திருஅவையில் ஜூலை 24 அன்றும், மரோனைட் திருஅவையில் ஜூலை மூன்றாம் ஞாயிறன்றும் கொண்டாடப்படுகின்றது.
# சார்பெல் மக்லூஃப்

## வாழ்க்கைச் சுறுக்கம்

### துறவியாக

1851 ஆம் ஆண்டில், மக்லூஃப் மேஃபூக்கில் உள்ள துறவுமடத்தில் லெபனான் மேரோனைட் சபையின் துறவியாகப பயிற்சி பெறத் தொடங்கினார். பின்னர் அவர் பெய்ரூத்திற்கு அருகிலுள்ள பைப்லோஸ் மாவட்டத்தில் உள்ள உள்ள புனித மாரோன் மடத்திற்கு அனுப்பப்பட்டார். அங்கே, அவர் தனது துறவு உடையினைப் பெற்றார். அப்போது 2ஆம் நூற்றாண்டின் அந்தியோகிய கிறிஸ்தவ மறைசாட்சியின் நினைவாக *சார்பெல்* என்ற துறவுப்பெயரை ஏற்றார். இவர் நவம்பர் 1, 1853 அன்று தனது இறுதி துறவு வார்த்தைப்பாட்டினை வழங்கினார்.  
தனது குருத்துவ அருட்பொழிவுக்காக, மக்லூஃப், பத்ரூன் மாவட்டத்தின் கிஃபிஃபானில் உள்ள புனிதர்கள் சிப்ரியன் மற்றும் ஜஸ்டினா மடத்தில் மெய்யியல் மற்றும் இறையியல் படிப்பைத் தொடங்கினார். ஆறு ஆண்டுகளுக்குப் பிறகு, ஜூலை 23, 1859 அன்று, பிகெர்க்கில் இவர் குருவாகத் திருநிலைப்படுத்தப்பட்டார். பின்னர் புனித மாரோனின் மடாலயத்திற்குத் திருப்பிய இவர் அங்கேயே கடுமையானத் துறவு வாழ்வை வாழ்ந்தார்.
# சார்பெல் மக்லூஃப்

## வாழ்க்கைச் சுறுக்கம்

### வனத்துறவு வாழ்க்கை

1875 ஆம் ஆண்டு, மடத்தின் தலைவரால் சார்பலுக்கு, மடத்தின் நிர்வாகத்துக்கு உட்பட்ட புனிதர்கள் பேதுரு மற்றும் பவுல் வனத்துறவு இல்லத்தில் துறவியாக வாழ அனுமதியளிக்கப்பட்டது. அங்கேயே இவர் அடுத்த 23 ஆண்டுகள் தனிமையில் வாழ்ந்தார். பக்கவாதத்தால் பாதிக்கப்பட்ட இவர், டிசம்பர் 24, 1898 அன்று இறந்தார்.
# சார்பெல் மக்லூஃப்

## இறப்பும் வணக்கமும்

அந்த ஆண்டு கிறிஸ்துமஸ் தினத்தன்று மக்லூஃப் புனித மரோன் மடாலயத்தில் அடக்கம் செய்யப்பட்டார். அவரது உடலைக் கொண்டு செல்லும் போது, கடுமையான வானிலை காரணமாக, அடக்கம் செய்பவர்கள் தங்கள் கடமையைச் செய்வதில் இடையூறு ஏற்பட்டது.  
<blockquote>" கிறிஸ்துமஸுக்கு முன்தின நாள் தந்தை சார்பெல் இறந்தார்; பனி அதிகமாக இருந்தது. கிறிஸ்துமஸ் தினத்தன்று அவரை மடத்திற்கு மாற்றினோம். நாங்கள் அவரை மாற்றுவதற்கு முன்பு, பனி வேகமாகப் பெய்து கொண்டிருந்தது, மேகங்கள் மிகவும் இருன்டிருந்தன. நாங்கள் அவரைச் சுமந்து சென்றபோது, மேகங்கள் மறைந்து, வானிலை தெளிவாகியது. – ஜார்ஜ் இம்மானுவேல் அபி-சசீன், அடக்க சடங்கினை நடத்தியவர்களில் ஒருவர் </blockquote>  
அவர் இறந்த சில மாதங்களுக்குப் பிறகு, அவரது கல்லறையைச் சுற்றி ஒளிமயமாக காணப்பட்டதாக நம்பப்படுகின்றது. ஆகவே மடத்தின் மேலதிகாரிகள் இவரது கல்லறையினைத் திறந்தனர். அங்கே இவரது உடல் அழியாமல் இருப்பதைக்கண்டனர். அப்போது இவரது உடலில் இருந்து இரத்தம் போன்ற திரவம் வழிந்தது. துறை வல்லுனர்களாலும் மருத்துவர்களாலும் இவரின் உடல் அழியாது இருப்பதற்கு விளக்கம் அளிக்க இயலவில்லை. 1950 மற்றும் 1952 ஆம் ஆண்டுகளில், இவரது கல்லறை திறக்கப்பட்டது. அப்போது அங்கிருந்தவர்கள் இவரின் உடல் உயிருள்ள தோற்றத்தைக் கொண்டிருந்ததாகப் பதிவு செய்யதுள்ளனர். மேலும், 1950 ஆம் ஆண்டு இவரது உடல் தோண்டி எடுக்கப்பட்ட தொலைக்காட்சி நாடாவில், கல்லறை, மற்றும் சவப்பெட்டி துருப்பிடித்திருந்தாலும், மக்லூஃபின் உடல் அழியாது இருப்பது பதிவாகி உள்ளது. இந்த நூற்றாண்டில் அவரது கல்லறை நான்கு முறை திறக்கப்பட்டுள்ளது. இறுதியாக 1976 ஆம் ஆண்டில் கல்லறை திறக்கப்பட்ட போது உடல் முற்றிலும் சிதைந்திருந்தது. எலும்புக்கூடு மட்டுமே எஞ்சியிருந்தது.  
2 செப்டம்பர் 2017 அன்று, புனித சார்பலின் திருப்பண்டங்கள் சிலோவாக்கியாவின் கோசிஸில் உள்ள புனித எலிசபெத் மறைமாவட்டப்பேராலயத்திற்கு மாற்றப்பட்டன, அங்கு "*Púť k sv. Šarbelovi"* (புனித சார்பலுக்கு திருயாத்திரை) என்று அழைக்கப்படும் ஒரு தியாத்திரை மாதந்தோறும் நடைபெறுகிறது. லெபனானில் இருந்து அதிகாரப்பூர்வமாக இவரது திருப்பண்டங்களைப் பெற்ற முதல் பேராலயம் இதுவாகும். இங்கே போலந்து, உக்ரைன் மற்றும் செக் குடியரசு போன்ற அண்டை நாடுகளிலிருந்தும் பலர் திருப்பயணம் மேற்கொள்கின்றனர்.
# எலியார்பத்தி

**எலியார்பத்தி** என்பது தமிழ்நாடு மாநிலத்தில் மதுரை மாவட்டத்தின் ஒரு புறநகர்ப் பகுதியாகும்.
# எலியார்பத்தி

## அமைவிடம்

எலியார்பத்தி, கடல் மட்டத்திலிருந்து சுமார் 144.51 மீ. உயரத்தில், என்ற புவியியல் ஆள்கூறுகள் கொண்ட பகுதியில் அமையப் பெற்றுள்ளது.
# எலியார்பத்தி

## சுங்கச்சாவடி

தமிழ்நாட்டின் தேசிய நெடுஞ்சாலைகளில் நிறுவப்பட்ட 55 சுங்கச்சாவடிகளில், மதுரை - தூத்துக்குடி நெடுஞ்சாலையின், எலியார்பத்தி பகுதியில் அமைந்துள்ள சுங்கச்சாவடியும் ஒன்றாகும். மதுரை - தூத்துக்குடி, மறு வழித்தடத்தில் தூத்துக்குடி - மதுரை தேசிய நெடுஞ்சாலைகளில், தினமும் சுமார் 30,000 கனரக வாகனங்கள், நான்கு சக்கர வாகனங்கள் இரு வழித்தடங்களில் வந்து செல்கின்றன. இவை எலியார்பத்தி சுங்கச்சாவடியைக் கடந்து செல்கின்றன.
# எலியார்பத்தி

## அரசியல்

எலியார்பத்தி பகுதியானது, திருப்பரங்குன்றம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, விருதுநகர் மக்களவைத் தொகுதி சார்ந்தது.
# சீரியம்(III) பாசுப்பேட்டு

**சீரியம்(III) பாசுப்பேட்டு** (*Cerium(III) phosphate*) என்பது CePO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீரியத்தின் பாசுபேட்டு உப்பாக இச்சேர்மம் வகைப்படுத்தப்படுகிறது. பொதுவாக சீரியம் பாசுபேட்டு என்ற பெயராலும் அழைக்கப்படுகிறது. இலந்தனைடு தொடரில் இரண்டாவது இலந்தனைடு சேர்மமாக இடம்பெற்றுள்ளது.  
சீரியம் நைட்ரேட்டையும் (Ce(NO<sub>3</sub>)<sub>3</sub> ஈரமோனியம் பாசுபேட்டையும் (NH<sub>4</sub>)<sub>2</sub>HPO<sub>4</sub> ஒன்றாகச் சேர்த்து 180 பாகை செல்சியசு வெப்பநிலையில் நீர்வெப்ப வினைக்கு உட்படுத்தி, அதைத் தொடர்ந்து 900° செல்சியசு வெப்பநிலையில் சுட்டு சீரியம்(III) பாசுப்பேட்டு சேர்மத்தை தயாரிக்க முடியும்.
# காட்மியம் பாசுப்பேட்டு

## தயாரிப்பு

800 ° செல்சியசு வெப்பநிலையில் காட்மியம் குளோரைடுடன் டை அமோனியம் பாசுபேட்டைச் சேர்த்து வினைபுரியச் செய்வதன் மூலம் முக்காட்மியம் பாசுபேட்டைத் தயாரிக்கலாம்:  
:3 CdCl<sub>2</sub> + 2 (NH<sub>4</sub>)<sub>2</sub>HPO<sub>4</sub> → Cd<sub>3</sub>(PO<sub>4</sub>)<sub>2</sub> + 4 NH<sub>4</sub>Cl + 2 HCl  
முச்சோடியம் பாசுப்பேட்டு மற்றும் பாசுபாரி அமிலம் போன்ற கரையக்கூடிய பாசுப்பேட்டு மூலங்களுடன் நீரிய காட்மியம் அயனிகளின் வீழ்படிவு Cd<sub>3</sub>(PO<sub>4</sub>)<sub>2</sub> சேர்மத்தை உருவாகாது. மாறாக Cd<sub>5</sub>H<sub>2</sub>(PO<sub>4</sub>)<sub>4</sub>·4H<sub>2</sub>O என்ற மூலக்கூற்று வாய்ப்பாடுடன் கூடிய காட்மியம் நீரேற்றை உருவாகிறது. இந்த சேர்மத்தை சூடாக்கும்போது, இது காட்மியம் பாசுப்பேட்டு மற்றும் காட்மியம் பைரோபாசுப்பேட்டு, Cd<sub>2</sub>P<sub>2</sub>O<sub>7</sub> ஆகியவற்றின் கலவை உருவாகிறது.
# காட்மியம் பாசுப்பேட்டு

## பயன்கள்

பயிர்களின் வளர்ச்சிக்கு பாசுபரசை வழங்க காட்மியம் பாசுப்பேட்டை உரமாகப் பயன்படுத்தலாம்.
# கண்கட்டி

## அறிகுறிகள்

கண்கட்டியின் முதல் அறிகுறி, கண்ணிமையின் புடைப்பின் மையத்தில் ஒரு சிறிய, மஞ்சள் நிறப் புள்ளி தோன்றும், அது சீழ் போல உருவாகி, அந்தப் பகுதியில் விரிவடையும்.  
கண்கட்டியின் பிற அறிகுறிகள் பின்வருமாறு:  
- மேல் அல்லது கீழ் கண்ணிமையில் கட்டி
- கண்ணிமையின் உள்ளே வீக்கம்
- அப்பகுதியில் வலி
- சிவத்தல்
- மென்மையடைதல்
- கண் இமை ஓரங்களின் மேலோடு உரிதல்
- கண் இமை தொங்கும் தன்மையை அடைதல்
- கண் இமையில் அரிப்பு ஏற்படுதல்
- மங்கலான பார்வை
- கண்ணில் பீழை வெளியேறுதல்
- கண் எரிச்சல்
- கண் சிமிட்டும்போது அசௌகரியம் ஏற்படுதல்
- கண்ணில் வெளிப் பொருள் ஒன்று இருப்பது போன்ற உணர்வு.
# கண்கட்டி

## அறிகுறிகள்

### சிக்கல்கள்

கண்கட்டி மிகவும் அரிதான சந்தர்ப்பங்களில் மட்டுமே சிக்கலாக மாறும். இருப்பினும், கண்கட்டியினால் ஏற்படும் மிகவும் பொதுவான சிக்கல் என்பது அழகு குறைபாடு, கருவிழியில் எரிச்சலை ஏற்படுத்தும் இமைநீர்க்கட்டியாக மாறுவதாகும். இவ்வாறானால் பெரும்பாலும் அறுவை சிகிச்சை மூலம் கட்டி அகற்றப்பட வேண்டும். முறையற்ற அறுவை சிகிச்சையினால் சிக்கல்கள் ஏற்படலாம், மேலும் முக்கியமாக கண் இமை வளர்ச்சியில் இடையூறு, இமை சிதைவு அல்லது இமை புண் புரை ஆகியவை இச்சிக்கல்களில் அடங்கும். பெரிய கண்புரை ஒருவரின் பார்வையில் பாதிப்பை ஏற்படுத்தக்கூடும்.
# கண்கட்டி

## இதையும் காண்க

- கொதிப்புக் கொப்பளம்
# கரைதுறைப்பற்று பிரதேச சபை

**கரைதுறைப்பற்று பிரதேச சபை** (*Karaithurai Patru Divisional Council*) என்பது இலங்கையின் வடமாகாணத்தில் முல்லைத்தீவு மாவட்டம், கரைதுறைப்பற்று பிரதேச செயலாளர் பிரிவுக்கான உள்ளூராட்சி சபை ஆகும். சாலைகள், சுகாதாரம், வடிகால்கள், வீட்டுவசதி, நூலகங்கள், பொது பூங்காக்கள், பொழுதுபோக்கு வசதிகள் உள்ளிட்ட பல்வேறு உள்ளூர் பொது சேவைகளை வழங்குவதற்கு இந்தச் சபை பொறுப்பாகும். இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, கரைதுறைப்பற்று பிரதேச சபைக்கு 13 உறுப்பினர்கள் வட்டாரங்களில் இருந்து நேரடியாகவும், 8 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 21 உறுப்பினர்கள் தேர்ந்தெடுக்கப்படுகின்றனர்.
# சிலந்தி வலை நடவடிக்கை

**சிலந்தி வலை நடவடிக்கை** (*Operation Spider's Web*, ) என்பது உருசிய-உக்ரைன் போரின் போது, 2025 சூன் 1 அன்று உருசியாவிற்குள் உக்ரைன் பாதுகாப்பு சேவையால் (SBU) நடத்தப்பட்ட ஒரு இரகசிய ஆளில்லா வானூர்திப்போராகும். இந்த ஒருங்கிணைந்த தாக்குதல்களில் பெலாயா, டயகிலெவோ, இவானோவோ செவர்னி, ஒலென்யா, உக்ரைங்கா ஆகிய ஐந்து விமானத் தளங்களில் உள்ள உருசிய வான்படையின் நீண்ட தூர வானூர்தி போக்குவரத்து சொத்துக்களை குறிவைத்து தாக்குதல் நடத்தப்பட்டது. உருசிய பிரதேசத்திற்குள் சுமையுந்துகளில் மறைத்து வைத்து கொண்டு செல்லப்பட்ட ஆளில்லா வானூர்திகளைப் பயன்படுத்தி இவை நடத்தப்பட்டன.  
போரில் இதுவரை உருசிய வான்படைத் தளங்கள் மீது நடத்தப்பட்ட மிகப்பெரிய ஆளில்லா வானூர்தி தாக்குதல் இதுவாகும். உக்ரேனிய அதிகாரிகளின் கூற்றுப்படி 117 ஆளில்லா வானூர்திகளைப் பயன்படுத்தி, 40 இக்கும் மேற்பட்ட வானூர்திகள் சேதப்படுத்தப்பட்டன. தாக்குதல் நடந்ததை உருசியா உறுதிப்படுத்தியது. இந்த தாக்குதல் நடவடிக்கையானது இதற்கு முன் இல்லாத புவியியல் எல்லைப் பரப்பிற்காக குறிப்பிடத்தக்கதாக இருந்தது. இது ஐந்து நேர மண்டலங்களில் ஐந்து மாகாணங்களை உள்ளடக்கிய பகுதியில் தாக்குதல் நடத்தப்பட்டது. குறிப்பாக கிழக்கு சைபீரியாவில் உள்ள பெலாயா வானூர்தி தளத்தின் மீதான தாக்குதல், உக்ரைனில் இருந்து 4,300 கிமீ (2,700 மைல்) தொலைவில் உள்ள இந்த தளத்தில் சேதம் உறுதி செய்யப்பட்டது. கட்டற்ற மூல புலனாய்வு (OSINT) ஆய்வாளர்களின் கூற்றுப்படி, செயற்கைக்கோள் படங்கள் மற்றும் காணொளிகளின் அடிப்படையில் இரண்டு தளங்களில் குறைந்தது 13 இராணுவ விமானங்கள் தாக்குதலுக்கு உள்ளாகியுள்ளன.
# சிலந்தி வலை நடவடிக்கை

## தயாரிப்பு

தாக்குதலைத் திட்டமிடத் தொடங்கியதிலிருந்து அதைச் செயல்படுத்த 18 மாதங்கள், 9 நாட்கள் ஆனது என்று வலோதிமிர் செலேன்சுக்கி கூறினார். இந்தத் தாக்குதல்கள் குறித்து அமெரிக்காவிற்கு முன்கூட்டியே தகவல் தெரிவிக்கப்படவில்லை என்று அமெரிக்க மற்றும் உக்ரைன் வட்டாரங்கள் தெரிவிக்கின்றன. உக்ரேனிய வட்டாரங்களின்படி, "மிகவும் சிக்கலான" இந்த நடவடிக்கைக்கான திட்டம் உக்ரைன் பாதுகாப்பு சேவையின் (SBU) தலைவர் வாசில் மல்யுக்காலும் அவரது ஊழியர்களால் செயல்படுத்தப்பட்டது. மேலும் இதன் முன்னேற்றம் ஜெலென்ஸ்கியால் தனிப்பட்ட முறையில் மேற்பார்வையிடப்பட்டது.  
இந்த ஆளில்லா வானூர்திகள் அதிக சுமைகளைக் கொண்ட எளிய வகையினவாக இருந்தன. அவை உருசியாவிற்கு கொண்டு செல்லப்பட்டன, தோராயமாக 36 மரப் பெட்டிகளில் கொண்டு செல்லப்பபட்ட இவை அகற்றக்கூடிய கூரைகள் கொண்ட வண்டிகளுக்கு மாற்றப்பட்டன. அவை வழக்கமாக தார்பாய் இல்லாமல் லாரிகளில் கொண்டு செல்லப்படன. தாக்குதல் திட்டமிடப்பட்ட இடத்திற்கு சற்று தொலைவில், இந்த கொள்கலன்களின் கூரைகள் தொலைக் கட்டுப்பாட்டில் திறக்கப்பட்டு, ஆளில்லா வானூர்திகள் அவற்றின் இலக்குகளை நோக்கி பறக்கவிடப்பட்டன. உருசியப் பிரதேசத்தில் தாக்குதல் நடவடிக்கைக்கு உதவிய முகவர்கள் தாக்குதல்கள் தொடங்குவதற்கு முன்பே வெளியேற்றப்பட்டதாக உக்ரைனிய வட்டாரங்கள் தெரிவித்தன.
# சிலந்தி வலை நடவடிக்கை

## தாக்குதல்கள்

117 உக்ரேனிய ஆளில்லா வானூர்திகள் பெலாயா, டயகிலெவோ, இவானோவோ செவர்னி, ஒலென்யா, உக்ரைங்கா . என ஐந்து உருசிய வான்படைத் தளங்களை குறிவைத்தன. டி.யு-160, டி.யு-95, டி.யு -22எம் தந்திரோபாய குண்டுவீச்சு வானூர்திகள் மற்றும் ஏ-50 வான்வழி முன்னெச்சரிக்கை மற்றும் கட்டுப்பாட்டு வானூர்தி உட்பட 40க்கும் மேற்பட்ட உருசிய இராணுவ விமானங்களைத் தாக்கியதாக உக்ரைன் பாதுகாப்பு சேவை கூறுகிறது. தாக்குதல்களைத் தொடர்ந்து, ஏங்கெல்ஸ் மற்றும் மொரோசோவ்ஸ்க் விமானத் தளங்களுக்கு வான்வழி அச்சுறுத்தல் ஏற்படக்கூடும் என்பதால், உருசிய அதிகாரிகள் அவசரகால நிலையை அறிவித்தனர்.
# சிலந்தி வலை நடவடிக்கை

## பின்விளைவு

இந்த தாக்குதல்களில் உருசியாவின் தந்திரோபய குண்டு வீச்சு வானூர்திகளில் மூன்றில் ஒரு பங்கு சேதப்படுத்தப்பட்டதாகவும், இதன் மதிப்பு US$7 பில்லியன் என மதிப்பிடப்பட்டுள்ளதாகவும் உக்ரேனிய அதிகாரிகள் தெரிவித்தனர். உக்ரைனுக்குள் நீண்ட தூர ஏவுகணைகள் மற்றும் ஆளில்லா வானைர்திகளை ஏவுவதற்கான உருசியாவின் திறன் குறைந்தபட்சம் தற்காலிகமாக கட்டுப்படுத்தப்படும் என்று போர் ஆய்வு நிறுவனம் அதன் ஆரம்ப பகுப்பாய்வில் குறிப்பிட்டது. இவற்றில் பனிப்போர் கால மூலோபாய அணு குண்டுவீச்சு வானூர்திகளின் டுபோலேவ் வகையும் அடங்கும். எனவே உருசியாவின் குண்டுவாச்சுத் திறனின் ஒரு பகுதியை கடுமையாக சேதப்படுத்தியுள்ளது. தாக்குதல்களைத் தடுப்பதில் உளவுத்துறை ஆடைந்த தோல்வியானது புதினின் மனதை பாதிக்கும். மேலும் உருசியாவின் உள்நாட்டு உளவுத்துறை சேவையில் களையெடுப்புக்கு வழிவகுக்கும் என்று *வால் ஸ்ட்ரீட் ஜர்னல்* கூறியது. சில வர்ணனையாளர்களும் உருசிய இராணுவ வலைப்பதிவர்களும் இந்த நிகழ்வை உருசியாவின் பேர்ள் துறைமுகத் தாக்குதல் என்று குறிப்பிட்டனர்.  
உருசிய பாதுகாப்பு அமைச்சகம் இந்த நடவடிக்கையை "பயங்கரவாத தாக்குதல்" என்று குறிப்பிட்டது. உருசியாவின் ஐந்து பிராந்தியங்களில் வான்படைத் தளங்கள் மீதான தாக்குதல்களைக் குறிப்பிட்டு, ஆனால் மூன்று பிராந்தியங்களில் தாக்குதல்கள் முறியடிக்கப்பட்டதாகக் கூறியது. மர்மன்ஸ்க் மற்றும் இர்குட்ஸ்க் பகுதிகளில் நடந்த தாக்குதல்களில் உயிரிழப்புகள் எதுவும் ஏற்படவில்லை என்றும், தாக்குதலுக்கு உதவிய பல "பங்கேற்பாளர்கள்" கைது செய்யப்பட்டுள்ளதாகவும் உருசிய பாதுகாப்பு அமைச்சகம் தெரிவித்துள்ளது, இருப்பினும் அனைத்து செயல்பாட்டாளர்களும் உருசியாவிலிருந்து பாதுகாப்பாக வெளியேறிவிட்டதாக ஜெலென்ஸ்கி கூறினார். ). இராணுவ நிபுணர் வில்லியம் ஆல்பெர்க்கின் கூற்றுப்படி, இந்த இழப்புகளில் இருந்து மீள பல ஆண்டுகள் அல்லது பல தசாப்தங்கள் கூட ஆகலாம். இந்தத் தாக்குதல்கள் உக்ரைன் மீது உருசியா பெரிய அளவிலான தாக்குதல்களை நடத்தும் திறனைக் குறைக்கும் என்றும் அல்பெர்க் கூறினார்.  
*வால் ஸ்ட்ரீட் ஜர்னல்* கட்டுரையாளர் பெர்னார்ட்-ஹென்றி லெவி இந்த நடவடிக்கையை ஹிஸ்புல்லா போராளிகள் மீதான இஸ்ரேலின் அகவித் தாக்குதல்களுடன் ஒப்பிட்டு, வரலாற்றில் மிகவும் புத்திசாலித்தனமான இராணுவ நடவடிக்கைகளில் ஒன்றாகவும், பல நூற்றாண்டுகளாக ஆய்வு செய்யப்படும் நடவடிக்கை என்றும் விவரித்தார்.
# எஃகின் முக்கியத்துவம்

## **எஃகின் முக்கியத்துவம்:**

<blockquote>எஃகு என்பது நாம் அன்றாடம் பார்க்கும் மற்றும் பயன்படுத்தும் பல பொருட்களை உருவாக்க உதவும் ஒரு மிக முக்கியமான பொருள். இது கார்கள், கட்டிடங்கள், வீடுகள், நமக்கு மின்சாரம் கொண்டு வரும் உயரமான கோபுரங்கள், இயற்கை எரிவாயு கொண்டு செல்லும் குழாய்கள், பொருட்களை உருவாக்க உதவும் கருவிகள் மற்றும் சில ஆயுதங்களில் கூட பயன்படுத்தப்படுகிறது. எஃகின் காரணமாக, வீடுகள் பாதுகாப்பாகவும் வசதியாகவும் இருக்கின்றன, மேலும் அது நம் வாழ்க்கையை மேம்படுத்துகிறது. மற்ற பொருட்களுடன் ஒப்பிடும்போது எஃகு தயாரிப்பதற்கு அதிக செலவு இல்லை, மேலும் இது சுற்றுச்சூழலுக்கு நல்லது, ஏனெனில் அதை மறுசுழற்சி செய்து மீண்டும் பயன்படுத்தலாம். பூமியில் ஏராளமான இரும்பு உள்ளது, இது எஃகு மூலம் தயாரிக்கப்படுகிறது, எனவே நாம் அதை எளிதில் வெளியேற்ற மாட்டோம். உண்மையில், தொழிற்சாலைகள் மற்ற உலோகங்களை விட அதிக அளவில் எஃகினை தயாரிக்கின்றன. எஃகு சிறப்பு வாய்ந்தது, ஏனெனில் அதை பல்வேறு வழிகளில் பயன்படுத்தலாம். இது மிகவும் வலிமையானது, சூடாகவோ அல்லது குளிராகவோ இருக்கும் போது வடிவமைக்கப்படலாம், மேலும் எளிதில் ஒன்றுடன் ஒன்று இணைக்கலாம் . இது கடினமானது, கீறல்கள் மற்றும் சேதங்களை எதிர்க்கும், மேலும் துரு மற்றும் வெப்பத்தை கூட எதிர்க்க முடியும். இந்த குணங்களால் எஃகு மிகவும் பயனுள்ளதாக இருக்கிறது . விஞ்ஞானிகள் மற்றும் பொறியியலாளர்கள் பல்வேறு வகையான எஃகுகளை உருவாக்கியுள்ளனர் - சுமார் 2000 வகைகள் உள்ளன. சில வகைகள் மிக உயர்ந்த தரம் வாய்ந்தவை. புதிய அம்சங்களுடன் சிறந்த மற்றும் வலுவான இரும்புகளை உருவாக்க உதவுகிறது . எஃகு உலகில் மிக முக்கியமான பொருள், அது பல விஷயங்களைச் செய்ய முடியும். எதிர்காலத்தில் எஃகு தொடர்ந்து முக்கியமானதாக இருக்கும், குறிப்பாக நாம் அதை மேம்படுத்தி, அதைப் பயன்படுத்துவதற்கான புதிய வழிகளைக் கண்டறிந்தால், அலுமினியம் போன்ற பிற பொருட்களுடன் நாம் போட்டியிட வேண்டியிருக்கும், எஃகு இலகுவானது மேலும் வலிமையானது.</blockquote>
# இலித்தியம் பாசுப்பேட்டு

**இலித்தியம் பாசுப்பேட்டு** (*Lithium phosphate*) என்பது Li<sub>3</sub>PO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியத்தின் பாசுப்பேட்டு உப்பாகக் கருதப்படும் இச்சேர்மம் வெண்மை நிறத்தில் காணப்படுகிறது. இலித்தியம் பாசுப்பேட்டு நீரில் சிறிதளவு கரையும்.  
முதன்மையாக இலித்தியம்-அயனி மின்கலன்களை தயாரிப்பதற்காக இலித்தியம் இரும்பு பாசுப்பேட்டு (LiFePO<sub>₄</sub>) உற்பத்தியில் பயன்படுத்தப்படுகிறது.
# இலித்தியம் பாசுப்பேட்டு

## தயாரிப்பு

பாசுபாரிக் அமிலத்தைப் பயன்படுத்தி இலித்தியம் கார்பனேட்டை நடுநிலையாக்குவதன் மூலம் டிரைலித்தியம் பாசுப்பேட்டை உருவாக்கலாம்.:  
:3 Li<sub>2</sub>CO<sub>3</sub> + 2 H<sub>3</sub>PO<sub>4</sub> → 2 Li<sub>3</sub>PO<sub>4</sub> + 3 H<sub>2</sub>O + 3 CO<sub>2</sub>  
குறைந்த வெப்பநிலை வடிவம் (β-Li<sub>3</sub>PO<sub>4</sub>) Pmn21 என்ற இடக்குழுவுடன் செஞ்சாய்சதுரப் படிக அமைப்பில் படிகமாகிறது. 500° செல்சியசு வெப்பநிலைக்கு மேல் வெப்பப்படுத்தப்பட்டால், இது மற்றொரு வடிவமான γ-Li<sub>3</sub>PO<sub>4</sub> சேர்மமாக மாறுகிறது.
# இலித்தியம் பாசுப்பேட்டு

## தீங்குகள்

### உடல்நலம்

அதிக அளவு இலித்தியம் பாசுப்பேட்டு தலைச்சுற்றலை ஏற்படுத்தக்கூடும். சில சமயங்களில் சிறுநீரக பாதிப்பும் ஏற்படலாம். சில அறிக்கைகளின்படி, இலித்தியம் அயனிகளின் அதிக வெளிப்பாடு காரணமாக நீரிழப்பு, எடை இழப்பு மற்றும் தைராய்டு தொந்தரவுகள் ஏற்படலாம். மந்தமான பேச்சு, மங்கலான பார்வை, புலன் இழப்பு மற்றும் வலிப்பு உள்ளிட்ட நரம்பு மண்டல குறைபாடுகளும் ஏற்படலாம்.
# கேரளீயம் (திருவிழா)

**கேரளீயம்** (*Keraleeyam*) என்பது கேரள மாநிலத்தின் தலைநகரான திருவனந்தபுரத்தில் ஆண்டுதோறும் நடைபெறும் ஒரு விழாவாகும். கேரளாவின் வளர்ச்சி மற்றும் சாதனைகள், பண்பாடு ஆகியவை இவ்விழாவில் கொண்டாடப்படுகிறது. விழாவில் கருத்தரங்குகள், கண்காட்சிகள், வர்த்தக கண்காட்சிகள், திரைப்பட விழாக்கள், உணவு விழாக்கள், மலர் கண்காட்சி, ஒளி நிகழ்ச்சிகள், பண்பாட்டு விழாக்கள், வணிக கூட்டங்கள் போன்றவை இடம்பெறுகின்றன. இவ்விழா நாற்பதிற்கும் மேற்பட்ட இடங்களில் நிகழ்கிறது.
# கேரளீயம் (திருவிழா)

## நிகழ்ச்சிகள்

25 எண்ணிக்கைக்கும் மேற்பட்ட கண்காட்சிகள் மற்றும் கருத்தரங்குகள், 400 எண்ணிக்கைக்கும் மேற்பட்ட அரங்குகளைக் கொண்ட வர்த்தக கண்காட்சி, 11 வகையான உணவு விழாக்கள், சமகால ஓவியர்களின் முகாம் மற்றும் நேரடி கேலிச்சித்திர நிகழ்வுகளுடன் கூடிய கலை கண்காட்சிகள், கேரள மாநில சலசித்ரா அகாடமி ஏற்பாடு செய்யும் திரைப்பட விழா, ஆறு இடங்களில் மலர் கண்காட்சிகள், நகரம் முழுவதும் 42 இடங்களில் கேரள கலை மற்றும் பண்பாட்டை வெளிப்படுத்தும் கலாச்சார விழாக்கள், கௌடியார் முதல் கிழக்கு கோட்டை வரை பரவியுள்ள கருப்பொருள் ஒளி, 8 நியமிக்கப்பட்ட பகுதிகளில் 8 தனித்துவமான வண்ண கருப்பொருள்கள் உள்ளடக்கிய பல்வேறு காட்சிகள் என பல்வேறு நிகழ்ச்சிகள் நடைபெறுகின்றன.